དེ་ལྟར་གོང་དུ་སོང་བའི་དཔྱད་རྒྱུད་ཀྱི་ལག་ལེན་དག་དུས་ནམ་ཞིག་གསུངས་ཞེ་ན།ཐོག་མར་གཤེན་རབ་དགུང་ལོ་གཅིག་གི་ཐོག་ཕྱྭ་གཤེན་ཐེག་པའི་བོན་སྡེ་རུ།སྨན་དཔྱད་ལག་ལེན་ཆ་ཚང་ཞིག་གསུངས་པ་དང།དེ་རྗེས་དགུང་ལོ་ཉེར་བཞི་ཡན་མན་ཞིག་ཏུ།ཁྱད་པར་དུ་གསོ་རིག་བསྟན་པ་གཉེར་གཏད་ཀྱི་སྣོད་དཔྱད་བུ་ཁྲི་ཤེས་ལ།བདུད་རྩི་སྨན་གྱི་མདོ་དགུ་སོགས་སྨན་གྱི་གཞུང་དང་ཆ་ལག་ཡོངས་སུ་རྫོགས་པ་ཞིག་གསུངས་གནང་ཡོད་ལ།དེ་ཡན་གསོ་རིག་རྒྱུད་གཞུང་དང་འབྲེལ་བའི་མཛད་པོ་༸གཤེན་རབ་མི་བོའི་ལོ་རྒྱུས་ཙམ་བཀོད་པ་ཞིག་གོ།